**"Қазақстан тарихы" және "Оқу сауаттылығы" бойынша тест саны мен формасы өзгереді.**

Ұлттық тестілеу орталығының директоры Руслан Емелбаев Ұлттық бірыңғай тестілеуге енгізілетін өзгерістерді хабарлады.

2023 жылдан бастап "Қазақстан тарихы" және "Оқу сауаттылығы" пәндері бойынша өзгерістер енгізіледі.

**"Қазақстан тарихы" пәнінің** бір нұсқасында 20 тест тапсырмасы (20 балл) болады: 1-ден 10-ға дейін – бір дұрыс жауапты таңдауға арналған тест тапсырмалары, 11-ден 20-ға дейін – контекстке негізделген тапсырмалар (5 сұрақтан 2 контекстік мәтін).

**"Оқу сауаттылығы"** пәнінде талапкерлерге 3 мәтін бойынша 15 тест сұрағы (15 балл) беріледі.

Сонымен қатар ҰБТ тапсырмаларының құрылымы да өзгеріске ұшырайды:

* 1 дұрыс жауабы бар тест тапсырмаларында нұсқалар саны 5-тен 4-ке дейін;
* 1 немесе бірнеше дұрыс жауабы бар тест тапсырмаларында *(3 дұрыс жауаптан көп емес)* нұсқалар саны 8-ден 6-ға дейін қысқарады.